Tarkkaavainen katsoja huomasi lastenohjelma Maija Mehiläisessä peniksen.

Muistatko vielä alkuperäisen Maija Mehiläisen lystikkäät hahmot?

Noin puolella maapallon väestöstä on penis, eli elintä voi pitää täysin luonnollisena asiana. Mutta aivan eri juttu on, kuuluuko penispiiros lastenohjelmaan. Ei kuulu, jos kysyy siltä brittiläiseltä Chey Robinsonilta. Hän nimittäin bongasi peniksen Maija Mehiläisen ensimmäisen tuotantokauden 35. jaksosta.

Pillastuminenhan siitä seurasi.

- En ole hullu ja tiedän, ettei tällaista pitäisi näkyä lastenohjelmassa. Tämä on vastenmielistä enkä näe syytä, että lasteni pitäisi nähdä jotain tällaista, Robinson kirjoitti Facebook-päivitykseensä.

Netflixin edustajat kuulivat tästä kammottavasta yksityiskohdasta, ja jakso on nyt poistettu Netflixistä.

Maya the Bee ei ole ihan sama sarja, jota katselimme lapsina vaan siitä on tehty uusintaversio. Eli ei kannata mennä penkomaan pölyttyneitä VHS-kasetteja penisvilahduksen toivossa.

Asiasta uutisoi Mirror-lehti. Suomessa siitä uutisoi ensimmäisenä Stara-sivusto.